title: Provedbena uredba Komisije (EU) 2015/2206 оd 30. studenoga 2015. o izmjeni Uredbe (EZ) br. 1238/95 u pogledu pristojbi koje se plaćaju Uredu Zajednice za biljnu raznolikost

text:
               1.12.2015

               HR

               Službeni list Europske unije

               L 314/22

         PROVEDBENA UREDBA KOMISIJE (EU) 2015/2206
   оd 30. studenoga 2015.
   o izmjeni Uredbe (EZ) br. 1238/95 u pogledu pristojbi koje se plaćaju Uredu Zajednice za biljnu raznolikost
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 2100/94 od 27. srpnja 1994. o oplemenjivačkim pravima na biljnu sortu Zajednice (1) („Osnovna uredba”), a posebno njezin članak 113.,
   Nakon savjetovanja s Upravnim vijećem Ureda Zajednice za biljnu raznolikost,
   budući da:

               (1)

               Člankom 3. stavkom 2. Uredbe Komisije (EZ) br. 1238/95 (2) predviđeno je da predsjednik Ureda Zajednice za biljnu raznolikost (Ured) može dopustiti dodatne oblike plaćanja pristojbi i dodatnih naknada, uključujući predaju ili slanje ovjerenih čekova. Međutim, smatra se da zahtijevanje ovjerenih čekova kao načina plaćanja predstavlja pretjerano opterećenje za nositelje prava. Nadalje, nužno je osigurati mogućnost plaćanja elektroničkim sredstvima.

               (2)

               Člankom 5. stavkom 1. Uredbe (EZ) br. 1238/95 zahtijeva se da osoba koja plaća pristojbe ili dodatne naknade navede svoje ime i svrhu uplate. Uzimajući u obzir činjenicu da u Ured može stići uplata za koju neće biti moguće ustanoviti identitet osobe koja ju je uplatila te toj osobi vratiti iznos, bilo bi primjereno da Ured zadrži novac kao ostali prihod.

               (3)

               Članak 7. Uredbe (EZ) br. 1238/95 sadržava odredbe u pogledu visine pristojbe za prijavu koja se plaća Uredu radi obrade prijava za dodjelu oplemenjivačkog prava na biljnu sortu Zajednice. Kako bi se omogućilo djelotvorno, učinkovito i brzo ispitivanje prijava, važno je poticati elektroničko ispunjavanje prijava putem web-obrasca. Stoga bi bilo primjereno smanjiti pristojbu koja se plaća za obradu prijave u slučaju elektroničkog ispunjavanja i podnošenja prijave.

               (4)

               Tekst članka 7. stavka 2. Uredbe (EZ) br. 1238/95 koji se odnosi na imenovanje i određivanje ispostava i nacionalnih agencija potrebno je uskladiti s Osnovnom uredbom.

               (5)

               Člankom 7. stavkom 7. Uredbe (EZ) br. 1238/95 uređuje se povrat pristojbi za prijavu za one prijave koje nisu važeće u skladu s člankom 50. Osnovne uredbe. Na temelju iskustva Ureda u pogledu troškova povezanih s obradom nevažećih prijava za dodjelu oplemenjivačkog prava na biljnu sortu Zajednice, primjereno je smanjiti iznos pristojbe za prijavu koji zadržava Ured.

               (6)

               Članak 8. Uredbe (EZ) br. 1238/95 odnosi se na pristojbe za tehničko ispitivanje sorte. U slučaju izvješća o ispitivanju za rezultate tehničkog ispitivanja koje je ured za ispitivanje proveo prije datuma prijave za oplemenjivačko pravo na biljnu sortu Zajednice iz članka 8. stavka 5., primjereno je utvrditi da bi pristojbu trebao odrediti Predsjednik Ureda nakon savjetovanja s Upravnim vijećem Ureda.

               (7)

               Člankom 12. stavkom 1. točkom (c) Uredbe (EZ) br. 1238/95 predviđeno je da Predsjednik Ureda određuje pristojbe u skladu sa Službenim glasilom Ureda. Službeno glasilo Ureda objavljuje se periodički, i to više ne u tiskanom, već samo u elektroničkom obliku, te se u njemu odražava sadržaj baza podataka Ureda. Za takvu objavu nisu potrebna dodatna posebna sredstva te bi se pripadajuća pristojba trebala ukinuti.

               (8)

               Članak 13. Uredbe (EZ) br. 1238/95 odnosi se na dodatne naknade. Na temelju iskustva pokazalo se da je dodatni rad Ureda, iz članka 13. stavka 1. i članka 13. stavka 2. točke (b), u pogledu naziva sorata, zbog njihove neusklađenosti s utvrđenim zahtjevima, ili prethodnog prijepornog prava treće strane, uobičajen te ne zahtijeva povećana sredstva. Stoga dodatne naknade za taj dodatni rad nisu opravdane.

               (9)

               Člankom 13. stavkom 2. točkom (a) predviđeno je da Ured može odrediti dodatne naknade uz godišnju pristojbu ako nositelj prava propusti platiti godišnju pristojbu. U tim slučajevima Ured može pokrenuti postupak ukidanja zaštite. Iskustvo je pokazalo da Ured ne određuje dodatne naknade za neplaćanje godišnje pristojbe te da bi stoga tu odredbu trebalo izbrisati.

               (10)

               Članak 93. stavak 3. i članak 94. Uredbe Komisije (EZ) br. 1239/95 (3) nisu preuzeti Uredbom Komisije (EZ) br. 874/2009 (4). Stoga bi se članak 14. stavci 3. i 4. Uredbe (EZ) br. 1238/95 koji se odnose na te odredbe trebali izbrisati.

               (11)

               Uredbu (EZ) br. 1238/95 trebalo bi stoga na odgovarajući način izmijeniti.

               (12)

               Bilo bi primjereno da se predložene izmjene počnu primjenjivati 1. siječnja 2016. kako bi nastupile istodobno s početkom nove financijske godine za proračun Ureda.

               (13)

               Mjere predviđene ovom Uredbom u skladu su s mišljenjem Stalnog odbora za oplemenjivačka prava na biljnu sortu Zajednice,

         DONIJELA JE OVU UREDBU:
   Članak 1.
   Uredba (EZ) br. 1238/95 mijenja se kako slijedi:

               (a)

               U članku 3. stavak 2. mijenja se kako slijedi:

                           i.

                           točka (a) zamjenjuje se sljedećim:

                                       „(a)

                                       predaja ili slanje čekova koji su naslovljeni na Ured i naplativi u eurima;”;

                           ii.

                           točka (d) zamjenjuje se sljedećim:

                                       „(d)

                                       plaćanje elektroničkim putem, bilo platnom karticom bilo izravnim terećenjem.”

               (b)

               U članku 5. dodaje se sljedeći stavak:
               „3.   Ako se nakon kontaktiranja s predmetnom bankom ne može potvrditi identitet osobe koja je izvršila uplatu, a iznos se ne može vratiti niti jednoj osobi, taj će se iznos smatrati ostalim prihodom u okviru rokova koji su utvrđeni u internim financijskim odredbama Ureda iz članka 112. Osnovne uredbe, a donijelo ih je Upravno vijeće Ureda.”

               (c)

               Članak 7. mijenja se kako slijedi:

                           i.

                           stavci 1. i 2. zamjenjuju se sljedećim:
                           „1.   Podnositelj prijave za oplemenjivačko pravo na biljnu sortu Zajednice (podnositelj prijave) plaća pristojbu u iznosu od 450 EUR za obradu elektronički podnesene prijave s pomoću web-obrasca putem elektroničkog sustava prijave Ureda.
                           Podnositelj prijave plaća pristojbu u iznosu od 650 EUR za obradu prijave podnesene na drugi način osim putem elektroničkog sustava prijave Ureda.
                           2.   Podnositelj prijave poduzima potrebne korake za plaćanje pristojbe za prijavu, u skladu s člankom 3. ove Uredbe, prije dana podnošenja prijave ili na taj dan, izravno pri Uredu ili pri jednoj od uspostavljenih ispostava, ili pri određenim nacionalnim agencijama, u skladu s člankom 30. stavkom 4. Osnovne uredbe.”;

                           ii.

                           Stavak 7. zamjenjuje se sljedećim:
                           „7.   Ako je pristojba za prijavu zaprimljena, ali prijava nije važeća u skladu s člankom 50. Osnovne uredbe, Ured zadržava 150 EUR pristojbe za prijavu, a preostali iznos vraća nakon što podnositelja prijave obavijesti o nedostacima uočenima u prijavi.”

               (d)

               U članku 8. stavku 5. dodaje se sljedeća rečenica:
               „Iznos pristojbe određuje Predsjednik Ureda nakon savjetovanja s Upravnim vijećem, a objavljuje se u Službenom glasilu Ureda.”

               (e)

               U članku 12. stavku 1. briše se točka (c).

               (f)

               Članak 13. briše se.

               (g)

               U članku 14. brišu se stavci 3. i 4.

         Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   Ova se Uredba primjenjuje od 1. siječnja 2016.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 30. studenoga 2015.

            Za Komisiju

            Predsjednik

         Jean-Claude JUNCKER

      (1)  SL L 227, 1.9.1994., str. 1.

      (2)  Uredba Komisije (EZ) br. 1238/95 od 31. svibnja 1995. o utvrđivanju provedbenih pravila za primjenu Uredbe Vijeća (EZ) br. 2100/94 u pogledu pristojbi koje se plaćaju Uredu Zajednice za biljnu raznolikost (SL L 121, 1.6.1995., str. 31.).

      (3)  Uredba Komisije (EZ) br. 1239/95 od 31. svibnja 1995. o utvrđivanju provedbenih pravila za primjenu Uredbe Vijeća (EZ) br. 2100/94 vezano uz postupke koji se vode pred Uredom Zajednice za zaštitu biljnih sorti (SL L 121, 1.6.1995., str. 37.).

      (4)  Uredba Komisije (EZ) br. 874/2009 od 17. rujna 2009. o utvrđivanju provedbenih pravila za primjenu Uredbe Vijeća (EZ) br. 2100/94 vezano uz postupke koji se vode pred Uredom Zajednice za zaštitu biljnih sorti (SL L 251, 24.9.2009., str. 3.).


title: Provedbena uredba Komisije (EU) br. 1150/2013 оd 14. studenoga 2013. o izmjeni Provedbene uredbe (EU) br. 540/2011 u pogledu uvjeta za odobrenje aktivne tvari ulje uljane repice  Tekst značajan za EGP

text:
               15.11.2013

               HR

               Službeni list Europske unije

               L 305/13

         PROVEDBENA UREDBA KOMISIJE (EU) br. 1150/2013
   оd 14. studenoga 2013.
   o izmjeni Provedbene uredbe (EU) br. 540/2011 u pogledu uvjeta za odobrenje aktivne tvari ulje uljane repice
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 13. stavak 2. točku (c) i članak 78. stavak 2.,
   budući da:

               (1)

               Aktivna tvar ulje uljane repice uvrštena je u Prilog I. Direktivi Vijeća 91/414/EEZ (2) Direktivom Komisije 2008/127/EZ (3) u skladu s postupkom predviđenim člankom 24.b Uredbe Komisije (EZ) br. 2229/2004 (4). Od zamjene Direktive 91/414/EEZ Uredbom (EZ) br. 1107/2009 smatra se da je ta tvar odobrena u skladu s navedenom Uredbom te je uvrštena u dio A Priloga Provedbenoj uredbi Komisije (EU) br. 540/2011 (5).

               (2)

               U skladu s člankom 25.a Uredbe (EZ) br. 2229/2004 Europska agencija za sigurnost hrane (dalje u tekstu „Agencija”) dostavila je Komisiji 18. prosinca 2012. svoje mišljenje o nacrtu izvješća o pregledu za ulje uljane repice (6). Agencija je svoje mišljenje o ulju uljane repice dostavila podnositelju prijave. Komisija je podnositelja prijave pozvala da dostavi primjedbe o nacrtu izvješća o pregledu za ulje uljane repice. Države članice i Komisija preispitale su nacrt izvješća o pregledu i mišljenje Agencije u Stalnom odboru za prehrambeni lanac i zdravlje životinja i finalizirale ih 3. listopada 2013. u obliku izvješća Komisije o pregledu za ulje uljane repice.

               (3)

               Potvrđuje se da se aktivna tvar ulje uljane repice smatra odobrenom u skladu s Uredbom (EZ) br. 1107/2009.

               (4)

               U skladu s člankom 13. stavkom 2. Uredbe (EZ) br. 1107/2009 u vezi s njezinim člankom 6. te s obzirom na postojeće znanstvene i tehničke spoznaje, potrebno je izmijeniti uvjete za odobrenje za ulje uljane repice s obzirom na najveću količinu toksikološki relevantne nečistoće, eruka kiseline.

               (5)

               Prilog Provedbenoj uredbi (EU) br. 540/2011 potrebno je stoga na odgovarajući način izmijeniti.

               (6)

               Državama članicama potrebno je osigurati dovoljno vremena da izmijene ili povuku odobrenja za sredstva za zaštitu bilja koja sadržavaju ulje uljane repice.

               (7)

               Prije stupanja na snagu ove Uredbe trebalo bi predvidjeti razuman rok da bi se državama članicama, podnositeljima prijave i korisnicima odobrenja za sredstva za zaštitu bilja koja sadržavaju ulje uljane repice omogućilo ispunjavanje zahtjeva koji proizlaze iz izmjene uvjeta za odobrenje.

               (8)

               U slučaju sredstava za zaštitu bilja koja sadržavaju ulje uljane repice, ako države članice odobre razdoblje odgode u skladu s člankom 46. Uredbe (EZ) br. 1107/2009, to bi razdoblje trebalo isteći najkasnije osamnaest mjeseci nakon dana stupanja na snagu Uredbe.

               (9)

               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU UREDBU:
   Članak 1.
   Izmjene Provedbene uredbe (EU) br. 540/2011
   Dio A Priloga Provedbenoj uredbi (EU) br. 540/2011 mijenja se u skladu s Prilogom ovoj Uredbi.
   Članak 2.
   Prijelazne mjere
   U skladu s Uredbom (EZ) br. 1107/2009 države članice trebaju do 30. rujna 2014. izmijeniti ili povući, prema potrebi, postojeća odobrenja za sredstva za zaštitu bilja koja sadržavaju ulje uljane repice kao aktivnu tvar.
   Članak 3.
   Razdoblje odgode
   Sva razdoblja odgode koja države članice odobre u skladu s člankom 46. Uredbe (EZ) br. 1107/2009 moraju biti što kraća i istječu najkasnije 30. rujna 2015.
   Članak 4.
   Stupanje na snagu
   Ova Uredba stupa na snagu 1. travnja 2014.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 14. studenoga 2013.

            Za Komisiju

            Predsjednik

         José Manuel BARROSO

      (1)  SL L 309, 24.11.2009., str. 1.

      (2)  Direktiva Vijeća 91/414/EEZ od 15. srpnja 1991. o stavljanju na tržište sredstava za zaštitu bilja (SL L 230, 19.8.1991., str. 1.).

      (3)  Direktiva Komisije 2008/127/EZ od 18. prosinca 2008. o izmjeni Direktive Vijeća 91/414/EEZ radi uvrštavanja nekoliko aktivnih tvari (SL L 344, 20.12.2008., str. 89.).

      (4)  Uredba Komisije (EZ) br. 2229/2004 od 3. prosinca 2004. o propisivanju detaljnih pravila za provedbu četvrte faze programa rada iz članka 8. stavka 2. Direktive Vijeća 91/414/EEZ (SL L 379, 24.12.2004., str. 13.).

      (5)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).

      (6)  Europska agencija za sigurnost hrane; Zaključak stručnog pregleda ocjene rizika od pesticida aktivne tvari biljno ulje / ulje uljane repice. EFSA Journal 2013.; 11(1)3058 (45 str.). doi:10.2903/j.efsa.2013.3058. Dostupno na internetskoj stranici: www.efsa.europa.eu/efsajournal

      PRILOG
      U dijelu A Priloga Provedbenoj uredbi (EU) br. 540/2011, redak 242. o aktivnoj tvari ulje uljane repice zamjenjuje se sljedećim:

                     Broj

                     Uobičajeni naziv, identifikacijski brojevi

                     Naziv prema IUPAC-u

                     Čistoća

                     Datum odobrenja

                     Istek odobrenja

                     Posebne odredbe

                     „242

                     Biljna ulja/ulje uljane repice
                     CAS br.: 8002-13-9
                     CIPAC br.: nije dodijeljen

                     Ulje uljane repice

                     Ulje uljane repice je složena mješavina masnih kiselina
                     Relevantna nečistoća: do 2 % eruka kiseline

                     1. rujna 2009.

                     31. kolovoza 2019.

                     DIO A
                     Dopušten za uporabu samo kao insekticid i akaricid.
                     DIO B
                     Za provedbu jedinstvenih načela iz članka 29. stavka 6. Uredbe (EZ) br. 1107/2009 moraju se uzeti u obzir zaključci izvješća o pregledu za ulje uljane repice (SANCO/2623/2008), a posebice njegovi dodaci I. i II., kako su finalizirani u Stalnom odboru za prehrambeni lanac i zdravlje životinja 3. listopada 2013.
                     Uvjeti uporabe prema potrebi obuhvaćaju mjere ublažavanja rizika.”


title: Provedbena uredba Komisije (EU) br. 837/2012 od 18. rujna 2012. o odobrenju 6-fitaze (EC 3.1.3.26) dobivene od Aspergillus oryzae (DSM 22594) kao dodatka hrani za životinje za perad, odbijenu prasad, svinje za tov i krmače (nositelj odobrenja DSM Nutritional Products)  Tekst značajan za EGP

text:
               03/Sv. 038

               HR

               Službeni list Europske unije

               280

         32012R0837

               L 252/7

               SLUŽBENI LIST EUROPSKE UNIJE

               18.09.2012.

      PROVEDBENA UREDBA KOMISIJE (EU) br. 837/2012
   od 18. rujna 2012.
   o odobrenju 6-fitaze (EC 3.1.3.26) dobivene od Aspergillus oryzae (DSM 22594) kao dodatka hrani za životinje za perad, odbijenu prasad, svinje za tov i krmače (nositelj odobrenja DSM Nutritional Products)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 9. stavak 2.,
   budući da:

               (1)

               Uredbom (EZ) br. 1831/2003 predviđa se odobravanje dodataka hrani za životinje za korištenje u hranidbi životinja te osnova i postupci za izdavanje takvog odobrenja.

               (2)

               U skladu s člankom 7. Uredbe (EZ) br. 1831/2003, podnesen je zahtjev za odobrenje 6-fitaze (EC 3.1.3.26.) dobivene od Aspergillus oryzae (DSM 22594). Tom zahtjevu su priloženi podaci i dokumenti koji se zahtijevaju u skladu s člankom 7. stavkom 3. Uredbe (EZ) br. 1831/2003.

               (3)

               Zahtjev se odnosi na odobrenje 6-fitaze (EC 3.1.3.26.) dobivene od Aspergillus oryzae (DSM 22594) kao dodatka hrani za životinje za perad, odbijenu prasad, svinje za tov i krmače i njegovo svrstavanje u kategoriju dodataka hrani za životinje „Zootehnički dodaci”.

               (4)

               Europska agencija za sigurnost hrane (dalje u tekstu „Agencija”) zaključila je u mišljenju od 14. prosinca 2011. (2) da pod predloženim uvjetima korištenja, 6-fitaza (EC 3.1.3.26.) dobivena od Aspergillus oryzae (DSM 22594) nema štetan učinak na zdravlje životinja, zdravlje ljudi ili okoliš, te da njezino korištenje može poboljšati iskorištenje fosfora kod svih ciljnih vrsta. Agencija ne smatra da postoji potreba za posebnim zahtjevima za monitoring nakon stavljanja na tržište. Ona je također potvrdila izvješće o analitičkoj metodi dodataka u hrani za životinje, koje je dostavio Referentni laboratorij osnovan Uredbom (EZ) br. 1831/2003.

               (5)

               Procjena 6-fitaze (EC 3.1.3.26.) dobivene od Aspergillus oryzae (DSM 22594) pokazala je da su uvjeti za odobrenje predviđeni u članku 5. Uredbe (EZ) br. 1831/2003 ispunjeni. Stoga korištenje tog pripravka treba odobriti kako je definirano u Prilogu ovoj Uredbi.

               (6)

               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU UREDBU:
   Članak 1.
   Pripravak definiran u Prilogu, koji pripada kategoriji dodataka hrani za životinje „Zootehnički dodaci” i funkcionalnoj skupini „Tvari za poticanje probavljivosti”, odobrava se kao dodatak hrani za životinje u hranidbi životinja, pod uvjetima utvrđenima u tom Prilogu.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 18. rujna 2012.

            Za Komisiju

            Predsjednik

         José Manuel BARROSO

      (1)  SL L 268, 18.10.2003., str. 29.

      (2)  EFSA Journal 2012.; 10(1):2527.
   PRILOG

               Identifikacijski broj dodatka hrani za životinje

               Naziv nositelja odobrenja

               Dodatak hrani za životinje

               Sastav, kemijska formula, opis, analitička metoda

               Vrsta ili kategorija životinje

               Najviša dob

               Najmanja dopuštena količina

               Najveća dopuštena količina

               Ostale odredbe

               Trajanje odobrenja

               Jedinice aktivnosti/kg potpune krmne smjese sa sadržajem vlage 12 %

                  Kategorija zootehničkih dodataka. Funkcionalna skupina: tvari za poticanje probavljivosti

               4a18

               DSM Nutritional Products

               6-fitaza (EC 3.1.3.26)

                              Sastav dodatka hrani za životinje:

                           Pripravak 6-fitaze (EC 3.1.3.26) dobiven od Aspergillus oryzae (DSM 22594), s najmanjom aktivnosti:

                                       50 000 (1) FYT/g u čvrstom obliku

                                       20 000 FYT/g u tekućem obliku

                              Obilježja aktivne tvari:

                           6-fitaza (EC 3.1.3.26) dobivena od Aspergillus oryzae (DSM 22594)

                              Analitička metoda
                               (2)

                           Kolorimetrijska metoda mjerenja anorganskog fosfata koji 6-fitaza oslobađa iz fitata (ISO 30024:2009)

               Perad
               Svinje za tov
               Prasad (odbijena)

               —

               500 FYT

               —

                           1.

                           U uputama za korištenje dodatka hrani za životinje i premiksa navodi se temperatura skladištenja, rok valjanosti i stabilnost pri peletiranju.

                           2.

                           Preporučene doze po kilogramu potpune krmne smjese za:

                                       —

                                       perad, prasad (odbijenu) i svinje za tov: 500 – 4 000 FYT,

                                       —

                                       krmače: 1 000 – 4 000 FYT.

                           3.

                           Za korištenje u hrani za životinje koja sadrži više od 0,23 % fitinom vezanog fosfora.

                           4.

                           Za sigurnost: pri rukovanju koriste se zaštita za disanje, naočale i rukavice.

                           5.

                           Za korištenje u odbijene prasadi do 35 kg.

               9. listopada 2022.

               Krmače

               1 000 FYT

      (1)  1 FYT je količina enzima koja oslobađa 1 μmol anorganskog fosfata iz fitata u minuti u uvjetima reakcije, s koncentracijom fitata 5,0 mM pri pH 5,5 i 37 °C.

      (2)  Pojedinosti o analitičkim metodama dostupni su na sljedećoj adresi Referentnog laboratorija: http://irmm.jrc.ec.europa.eu/EURLs/EURL_feed_additives/Pages/index.aspx.


title: Provedbena uredba Komisije (EU) 2015/2378 оd 15. prosinca 2015. o utvrđivanju detaljnih pravila za provedbu određenih odredaba Direktive Vijeća 2011/16/EU o administrativnoj suradnji u području oporezivanja i o stavljanju izvan snage Provedbene uredbe (EU) br. 1156/2012

text:
               18.12.2015

               HR

               Službeni list Europske unije

               L 332/19

         PROVEDBENA UREDBA KOMISIJE (EU) 2015/2378
   оd 15. prosinca 2015.
   o utvrđivanju detaljnih pravila za provedbu određenih odredaba Direktive Vijeća 2011/16/EU o administrativnoj suradnji u području oporezivanja i o stavljanju izvan snage Provedbene uredbe (EU) br. 1156/2012
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2011/16/EU od 15. veljače 2011. o administrativnoj suradnji u području oporezivanja i stavljanju izvan snage Direktive 77/799/EEZ (1), a posebno njezin članak 20. stavke 1., 3. i 4. te članak 21. stavak 1.,
   budući da:

               (1)

               Direktivom 2011/16/EU zamijenjena je Direktiva Vijeća 77/799/EEZ (2). Izvršene su znatne prilagodbe brojnih pravila koja se odnose na administrativnu suradnju u području oporezivanja, posebno u pogledu razmjene informacija među državama članicama s ciljem poboljšanja učinkovitosti i djelotvornosti prekogranične razmjene informacija.

               (2)

               Direktivom Vijeća 2014/107/EU (3) izmijenjena je Direktiva 2011/16/EU radi uvođenja obvezne automatske razmjene informacija o financijskim računima i s time povezanog skupa pravila izvješćivanja i dubinske analize.

               (3)

               Kako bi se osiguralo funkcioniranje novog pravnog okvira, na temelju Direktive 2011/16/EU zahtijeva se da se određena pravila o standardnim obrascima i elektroničkom obliku te praktična rješenja za razmjenu informacija među državama članicama donesu u okviru provedbenih akata. Provedbenom uredbom Komisije (EU) br. 1156/2012 (4) utvrđuju se detaljna pravila u pogledu standardnih obrazaca i elektroničkog oblika koje je potrebno upotrebljavati u odnosu na Direktivu 2011/16/EU.

               (4)

               S obzirom na promjene koje su potrebne radi provedbe Direktive 2011/16/EU i kako bi se povećala čitljivost provedbenog akta, prikladno je staviti izvan snage Provedbenu uredbu (EU) br. 1156/2012 i odrediti nova konsolidirana pravila.

               (5)

               Radi lakše razmjene informacija Direktivom 2011/16/EU zahtijeva se da se razmjena informacija na temelju te Direktive provodi s pomoću standardnih obrazaca, osim obvezne automatske razmjene informacija.

               (6)

               Standardni obrasci trebali bi sadržavati određeni broj polja koja trebaju biti dovoljno raznolika kako bi države članice mogle jednostavno obuhvatiti sve relevantne slučajeve, upotrebljavajući odgovarajuća polja za svaki pojedini slučaj.

               (7)

               Za potrebe obvezne automatske razmjene informacija Direktivom 2011/16/EU od Komisije se zahtijeva da donese i praktična rješenja i uvede/prihvati elektronički oblik. U cilju osiguravanja svrsishodnosti informacija koje se razmjenjuju te učinkovitosti same razmjene trebalo bi utvrditi detaljna pravila u tom pogledu.

               (8)

               Uvjetom da obvezna automatska razmjena informacija o pet kategorija dohotka i kapitala u skladu s člankom 8. stavkom 1. Direktive 2011/16/EU podliježe raspoloživosti informacija opravdava se da se odgovarajući elektronički oblik ne određuje iznad razine opće strukture i razreda elemenata od kojih se sastoji elektronički oblik, a detaljni elementi koji se razmjenjuju u okviru svakog od tih razreda i dalje podliježu raspoloživosti u svakoj državi članici.

               (9)

               Uzimajući u obzir da informacije koje se razmjenjuju u skladu s člankom 8. stavkom 3.a Direktive 2011/16/EU prikupljaju izvještajne financijske institucije u skladu s primjenjivim pravilima izvješćivanja i dubinske analize utvrđenima u prilozima I. i II. Direktivi 2011/16/EU te da razmjena, u skladu s time, ne podliježe uvjetu raspoloživosti informacija, elektronički oblik koji se upotrebljava trebao bi se, suprotno tome, proširiti kako bi se obuhvatila najniža razina detaljnosti i uključio svaki element, zajedno sa svim njegovim eventualnim bitnim atributima.

               (10)

               U skladu s Direktivom 2011/16/EU informacije bi, onoliko koliko je to moguće, trebalo prenositi elektronički s pomoću zajedničke komunikacijske mreže („CCN”). Trebalo bi prema potrebi utvrditi praktična rješenja za komunikaciju. Detaljna pravila trebala bi se primjenjivati na dostavu izvješća, izjava i drugih dokumenata koji nisu sadržani u samim razmijenjenim informacijama, nego se njima te informacije podupiru i, u slučaju komunikacije izvan mreže CCN te ne uzimajući u obzir druge bilateralne dogovore, na dostavu i utvrđivanje razmijenjenih informacija.

               (11)

               Zakoni, pravilnici i drugi propisi u državama članicama koji su potrebni radi poštovanja članka 8. stavka 3.a Direktive 2011/16/EU o obveznoj automatskoj razmjeni informacija o financijskim računima primjenjuju se od 1. siječnja 2016. Ova bi se Uredba stoga trebala primjenjivati od istog dana.

               (12)

               Mjere predviđene u ovoj Uredbi u skladu su s mišljenjem Odbora za administrativnu suradnju u području oporezivanja,

         DONIJELA JE OVU UREDBU:
   Članak 1.
   Standardni obrasci za razmjenu informacija na zahtjev, spontane razmjene informacija, obavijesti i povratne informacije
   1.   U pogledu obrazaca koji se koriste, „polje” znači mjesto na obrascu na kojem se bilježe informacije koje se razmjenjuju u skladu s Direktivom 2011/16/EU.
   2.   Obrazac koji se upotrebljava za zahtjeve za informacije i za upravne istrage u skladu s člankom 5. Direktive 2011/16/EU te odgovore na njih, kao i s njima povezane potvrde primitka, zahtjeve za dodatne informacije opće prirode, obavijesti o nemogućnosti ili odbijanju odgovora na zahtjev u skladu s člankom 7. te Direktive mora biti u skladu s Prilogom I. ovoj Uredbi.
   3.   Obrazac koji se upotrebljava za spontanu razmjenu informacija te potvrdu primitka takvih informacija u skladu s člancima 9. i 10. Direktive 2011/16/EU mora biti u skladu s Prilogom II. ovoj Uredbi.
   4.   Obrazac koji se upotrebljava za zahtjeve za prosljeđivanje upravne obavijesti u skladu s člankom 13. stavcima 1. i 2. Direktive 2011/16/EU te za odgovore na takve zahtjeve u skladu s člankom 13. stavkom 3. te Direktive mora biti u skladu s Prilogom III. ovoj Uredbi.
   5.   Obrazac koji se upotrebljava za povratne informacije u skladu s člankom 14. stavkom 1. Direktive 2011/16/EU mora biti u skladu s Prilogom IV. ovoj Uredbi.
   Članak 2.
   Elektronički oblik za obveznu automatsku razmjenu informacija
   1.   Elektronički oblik koji treba upotrebljavati za obveznu automatsku razmjenu informacija u skladu s člankom 8. stavkom 1. Direktive 2011/16/EU mora biti u skladu s Prilogom V. ovoj Uredbi.
   2.   Elektronički oblik koji treba upotrebljavati za obveznu automatsku razmjenu informacija u skladu s člankom 8. stavkom 3.a Direktive 2011/16/EU mora biti u skladu s Prilogom VI. ovoj Uredbi.
   Članak 3.
   Praktična rješenja koja se odnose na upotrebu CCN mreže
   1.   Dostava izvješća, izjava i svih drugih dokumenata na koje se upućuje u informacijama koje se dostavljaju u skladu s Direktivom 2011/16/EU moguća je i drugim sredstvima komunikacije, a ne samo s pomoću CCN mreže.
   2.   Ako se razmjena informacija na koje se upućuje u Direktivi 2011/16/EU ne vrši elektronički s pomoću CCN mreže i ako između dviju dotičnih strana nije dogovoreno drukčije, informacije se šalju s popratnim dopisom u kojem se opisuju dostavljene informacije i koji nadležno tijelo koje dostavlja informacije propisno potpisuje.
   Članak 4.
   Stavljanje izvan snage
   Provedbena uredba (EU) br. 1156/2012 stavlja se izvan snage s učinkom od 1. siječnja 2016.
   Upućivanja na Provedbenu uredbu stavljenu izvan snage tumače se kao upućivanja na ovu Uredbu.
   Članak 5.
   Stupanje na snagu i primjena
   Ova Uredba stupa na snagu trećeg dana od dana objave u Službenom listu Europske unije.
   Primjenjuje se od 1. siječnja 2016.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 15. prosinca 2015.

            Za Komisiju

            Predsjednik

         Jean-Claude JUNCKER

      (1)  SL L 64, 11.3.2011., str. 1.

      (2)  Direktiva Vijeća 77/799/EEZ od 19. prosinca 1977. o međusobnoj pomoći nadležnih tijela država članica u području izravnog oporezivanja (SL L 336, 27.12.1977., str. 15.).

      (3)  Direktiva Vijeća 2014/107/EU od 9. prosinca 2014. o izmjeni Direktive 2011/16/EU u pogledu obvezne automatske razmjene informacija u području oporezivanja (SL L 359, 16.12.2014., str. 1.).

      (4)  Provedbena uredba Komisije (EU) br. 1156/2012 od 6. prosinca 2012. o utvrđivanju detaljnih pravila za provedbu određenih odredaba Direktive Vijeća 2011/16/EU o administrativnoj suradnji u području oporezivanja (SL L 335, 7.12.2012., str. 42.).

      PRILOG I.

         Obrazac iz članka 1. stavka 2.

      Obrazac za razmjenu informacija na zahtjev i za upravne istrage u skladu s člankom 5. Direktive 2011/16/EU i odgovore na njih, kao i s njima povezane potvrde primitka, zahtjeve za dodatne informacije opće prirode, obavijesti o nemogućnosti ili odbijanju odgovora na zahtjev u skladu s člankom 7. Direktive 2011/16/EU sadržava sljedeća polja (1):

                  —

                  pravna osnova,

                  —

                  redni broj,

                  —

                  datum,

                  —

                  naziv tijela koje podnosi zahtjev i tijela koje prima zahtjev,

                  —

                  ime osobe koja je predmet provjere ili istrage,

                  —

                  općeniti opis slučaja i, prema potrebi, posebne informacije opće prirode kojima će se vjerojatno omogućiti procjena očekivanog značaja traženih informacija za upravu i provedbu nacionalnih zakona država članica u pogledu poreza iz članka 2. Direktive 2011/16/EU,

                  —

                  porezna namjena za koju se informacije traže,

                  —

                  razdoblje obuhvaćeno istragom,

                  —

                  ime i adresa svake osobe za koju se vjeruje da raspolaže traženim informacijama,

                  —

                  ispunjavanje zakonske obveze propisane člankom 16. stavkom 1. Direktive 2011/16/EU,

                  —

                  ispunjavanje zakonske obveze propisane člankom 17. stavkom 1. Direktive 2011/16/EU,

                  —

                  argumentiran zahtjev za posebnu istražnu radnju i razlozi zbog kojih je provođenje takve posebne istražne radnje odbijeno,

                  —

                  potvrda primitka zahtjeva za informacijama,

                  —

                  zahtjev za dodatne informacije opće prirode,

                  —

                  razlozi nemogućnosti ili odbijanja dostave informacija,

                  —

                  razlozi zbog kojih tijelo koje prima zahtjev nije u mogućnosti odgovoriti na njega u odgovarajućem roku te datum do kojeg smatra da bi moglo odgovoriti.

         (1)  Međutim, u obrascu koji se upotrebljava u određenom slučaju trebaju se pojaviti samo ona polja koja se u tom slučaju doista i popunjavaju.

      PRILOG II.

         Obrazac iz članka 1. stavka 3.

      Obrazac za spontanu razmjenu informacija te potvrdu primitka takvih informacija u skladu s člancima 9. i 10. Direktive 2011/16/EU sadržava sljedeća polja (1):

                  —

                  pravna osnova,

                  —

                  redni broj,

                  —

                  datum,

                  —

                  naziv tijela koje podnosi zahtjev i tijela koje prima zahtjev,

                  —

                  ime osobe koja je predmet spontane razmjene informacija,

                  —

                  razdoblje obuhvaćeno spontanom razmjenom informacija,

                  —

                  ispunjavanje zakonske obveze propisane člankom 16. stavkom 1. Direktive 2011/16/EU,

                  —

                  potvrda primitka spontano razmijenjenih informacija.

         (1)  Međutim, u obrascu koji se upotrebljava u određenom slučaju trebaju se pojaviti samo ona polja koja se u tom slučaju doista i popunjavaju.

      PRILOG III.

         Obrazac iz članka 1. stavka 4.

      Obrazac za zahtjev za prosljeđivanje upravne obavijesti u skladu s člankom 13. stavcima 1. i 2. Direktive 2011/16/EU te za odgovore na takve zahtjeve u skladu s člankom 13. stavkom 3. te Direktive sadržava sljedeća polja (1):

                  —

                  pravna osnova,

                  —

                  redni broj,

                  —

                  datum,

                  —

                  naziv tijela koje podnosi zahtjev i tijela koje prima zahtjev,

                  —

                  ime i adresa adresata instrumenta ili odluke,

                  —

                  druge informacije koje mogu olakšati identifikaciju adresata,

                  —

                  predmet instrumenta ili odluke,

                  —

                  odgovor tijela koje prima zahtjev u skladu s člankom 13. stavkom 3. Direktive 2011/16/EU, uključujući datum priopćavanja instrumenta ili odluke adresatu.

         (1)  Međutim, u obrascu koji se upotrebljava u određenom slučaju trebaju se pojaviti samo ona polja koja se u tom slučaju doista i popunjavaju.

      PRILOG IV.

         Obrazac iz članka 1. stavka 5.

      Obrazac za povratne informacije u skladu s člankom 14. stavkom 1. Direktive 2011/16/EU sadržava sljedeća polja (1):

                  —

                  redni broj,

                  —

                  datum,

                  —

                  naziv nadležnog tijela koje izdaje povratne informacije,

                  —

                  opće povratne informacije o dostavljenim informacijama,

                  —

                  rezultati izravno povezani s dostavljenim informacijama.

         (1)  Međutim, u obrascu koji se upotrebljava u određenom slučaju trebaju se pojaviti samo ona polja koja se u tom slučaju doista i popunjavaju.

      PRILOG V.

         Elektronički oblik iz članka 2. stavka 1.

      Elektronički oblik za obveznu automatsku razmjenu informacija u skladu s člankom 8. stavkom 1. Direktive 2011/16/EU sukladan je sa sljedećom strukturom stabla i sadržava sljedeće razrede elemenata (1):

                  (a)

                  Za opću poruku:

                  (b)

                  Za tijelo koje dostavlja informacije o dohotku od rada ili direktorskih naknada:

                  (c)

                  Za tijelo koje dostavlja informacije o mirovinama:

                  (d)

                  Za tijelo koje dostavlja informacije o proizvodima životnog osiguranja:

                  (e)

                  Za tijelo koje dostavlja informacije o vlasništvu nad nekretninama i dohotku od njih:

                  (f)

                  Za tijelo u slučaju da ne treba priopćiti informacije povezane s određenom kategorijom:

                  (g)

                  Za tijelo za potvrdu o primitku informacija za određenu kategoriju:

         (1)  Međutim, u elektroničkom obliku koji se upotrebljava u određenom slučaju trebaju se pojaviti samo razredi elemenata koji su stvarno dostupni i primjenjivi u tom slučaju.

      PRILOG VI.

         Elektronički oblik iz članka 2. stavka 2.

      Elektronički oblik za obveznu automatsku razmjenu informacija u skladu s člankom 8. stavkom 3.a Direktive 2011/16/EU sukladan je sljedećoj strukturi stabla i sadržava sljedeće elemente i atribute (1):

                  (a)

                  Za opću poruku:

                  (b)

                  U pogledu vrsta uobičajenih za Zakon o izvršenju poreznih obveza s obzirom na račune u inozemnim financijskim institucijama i zajedničke standarde izvješćivanja iz poruke u prethodnoj točki (a):

                  (c)

                  U pogledu vrsta uobičajenih za OECD iz poruke u prethodnoj točki (a):

         (1)  Međutim, u elektroničkom obliku koji se upotrebljava u određenom slučaju trebaju se pojaviti samo elementi i atributi koji su stvarno primjenjivi u tom slučaju u skladu s pravilima izvješćivanja i dubinske analize iz priloga I. i II. Direktivi 2011/16/EU.


title: Provedbena uredba Komisije (EU) 2016/1963 оd 9. studenoga 2016. o izmjeni Provedbene uredbe (EU) 2015/2378 u pogledu standardnih obrazaca i jezičnih rješenja koji se koriste u vezi s direktivama Vijeća (EU) 2015/2376 i (EU) 2016/881

text:
               10.11.2016

               HR

               Službeni list Europske unije

               L 303/4

         PROVEDBENA UREDBA KOMISIJE (EU) 2016/1963
   оd 9. studenoga 2016.
   o izmjeni Provedbene uredbe (EU) 2015/2378 u pogledu standardnih obrazaca i jezičnih rješenja koji se koriste u vezi s direktivama Vijeća (EU) 2015/2376 i (EU) 2016/881
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2011/16/EU od 15. veljače 2011. o administrativnoj suradnji u području oporezivanja i stavljanju izvan snage Direktive 77/799/EEZ (1), a posebno njezin članak 20. stavke 5.i 6.,
   budući da:

               (1)

               Člankom 8.a Direktive 2011/16/EU predviđa se obvezna automatska razmjena prethodnih poreznih mišljenja s prekograničnim učinkom i prethodnih sporazuma o transfernim cijenama. Za tu razmjenu treba upotrebljavati standardni obrazac, uključujući jezična rješenja, te je potrebno razviti siguran središnji direktorij država članica u kojemu se informacije evidentiraju.

               (2)

               Člankom 8.aa Direktive 2011/16/EU predviđa se obvezna automatska razmjena informacija o izvješćima po zemljama. Jezična rješenja treba donijeti u pogledu obrasca koji se upotrebljava za razmjenu.

               (3)

               Stoga bi Provedbenu uredbu Komisije (EU) 2015/2378 (2) trebalo na odgovarajući način izmijeniti.

               (4)

               Radi dosljednosti i pravne sigurnosti primjereno je uskladiti datume primjene ove Uredbe s datumima do kojih se trebaju početi primjenjivati zakoni, uredbe i drugi propisi u državama članicama potrebni za usklađivanje s člancima 8.a i 8.aa Direktive 2011/16/EU.

               (5)

               Mjere predviđene ovom Uredbom u skladu su s mišljenjem Odbora za administrativnu suradnju u području oporezivanja,

         DONIJELA JE OVU UREDBU:
   Članak 1.
   Izmjene Provedbene uredbe (EU) 2015/2378
   Provedbena uredba (EU) 2015/2378 mijenja se kako slijedi:

               1.

               Umeće se sljedeći članak 2.a:
               „Članak 2.a
               Standardni obrasci i jezična rješenja za obveznu automatsku razmjenu prethodnih poreznih mišljenja s prekograničnim učinkom i prethodnih sporazuma o transfernim cijenama
               1.   U pogledu obrazaca koji se koriste, ‚komponenta’ i ‚polje’ znače mjesto na obrascu na kojem se bilježe informacije koje se razmjenjuju u skladu s Direktivom 2011/16/EU.
               2.   Obrazac koji se upotrebljava za obveznu automatsku razmjenu prethodnih poreznih mišljenja s prekograničnim učinkom i prethodnih sporazuma o transfernim cijenama u skladu s člankom 8.a Direktive 2011/16/EU mora biti u skladu s Prilogom VII. ovoj Uredbi.
               3.   Komponente navedene u članku 8.a stavku 6. točkama (b), (h) i (i) Direktive 2011/16/EU ključni su elementi iz članka 20. stavka 5. te Direktive, te se šalju i na engleskom jeziku.”

               2.

               Umeće se sljedeći članak 2.b:
               „Članak 2.b
               Jezična rješenja za obveznu automatsku razmjenu informacija o izvješćima po zemljama
               Informacije ili objašnjenja navedeni u tablici 3. odjeljka III. Priloga III. Direktivi 2011/16/EU ključni su elementi iz članka 20. stavka 6. te Direktive, te se šalju i na engleskom jeziku, osim ako je između države članice koja šalje informacije i svih drugih država članica kojima se te informacije upućuju u skladu s člankom 8.aa stavkom 2. Direktive 2011/16/EU dogovorena uporaba drugog službenog jezika Unije.”

               3.

               Dodaje se Prilog VII. kako je utvrđen u Prilogu ovoj Uredbi.

         Članak 2.
   Stupanje na snagu i primjena
   Ova Uredba stupa na snagu dvadesetog dana od dana objave u Službenom listu Europske unije.
   Primjenjuje se od 1. siječnja 2017.
   Međutim, članak 1. stavak 2. primjenjuje se od 5. lipnja 2017.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 9. studenoga 2016.

            Za Komisiju

            Predsjednik

         Jean-Claude JUNCKER

      (1)  SL L 64, 11.3.2011., str. 1.

      (2)  Provedbena uredba Komisije (EU) 2015/2378 оd 15. prosinca 2015. o utvrđivanju detaljnih pravila za provedbu određenih odredaba Direktive Vijeća 2011/16/EU o administrativnoj suradnji u području oporezivanja i o stavljanju izvan snage Provedbene uredbe (EU) br. 1156/2012 (SL L 332, 18.12.2015., str. 19.).

      PRILOG
      Provedbenoj uredbi (EU) 2015/2378 dodaje se sljedeći Prilog:

            „PRILOG VII.

               Obrazac iz članka 2.a

            U skladu s člankom 8.a Direktive 2011/16/EU obrazac za obveznu automatsku razmjenu prethodnih poreznih mišljenja s prekograničnim učinkom i prethodnih sporazuma o transfernim cijenama sadržava, uz komponente navedene u članku 8.a stavku 6. te Direktive, sljedeće polje:

                        (a)

                        Upućivanje na porezno mišljenje.”


title: Provedbena uredba Komisije (EU) br. 1205/2012 od 14. prosinca 2012. o izmjeni Uredbe (EU) br. 802/2010 u vezi s rezultatima kompanije  Tekst značajan za EGP

text:
               07/Sv. 025

               HR

               Službeni list Europske unije

               182

         32012R1205

               L 347/10

               SLUŽBENI LIST EUROPSKE UNIJE

               14.12.2012.

      PROVEDBENA UREDBA KOMISIJE (EU) br. 1205/2012
   od 14. prosinca 2012.
   o izmjeni Uredbe (EU) br. 802/2010 u vezi s rezultatima kompanije
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2009/16/EZ Europskog parlamenta i Vijeća od 23. travnja 2009. o nadzoru države luke (1), a posebno njezin članak 27.,
   budući da:

               (1)

               Rezultati kompanije jedan su od općih parametara na temelju kojih se određuje profil rizičnosti broda.

               (2)

               Kako bi se ocijenili rezultati kompanije, trebalo bi uzeti u obzir stope nedostataka i zadržavanja za sve brodove u floti kompanije, na kojima je obavljen inspekcijski pregled unutar Unije i unutar područja na koje se odnosi Pariški memorandum o suglasnosti o nadzoru države luke (Pariški memorandum).

               (3)

               Provedbena pravila za izračunavanje mjerila rezultata kompanije za profil rizičnosti broda i metodologija sastavljanja popisa za objavu, utvrđeni su u Uredbi Komisije (EU) br. 802/2010 od 13. rujna 2010. o provedbi članka 10. stavka 3. i članka 27. Direktive 2009/16/EZ Europskog parlamenta i Vijeća u vezi s rezultatima kompanije (2).

               (4)

               Simulacije objave popisa, na temelju informacija zabilježenih u bazi podataka o inspekcijskim pregledima, dokazuju da bi metodologija objave iz Uredbe (EU) br. 802/2010 trebala biti bolje usmjerena.

               (5)

               Stoga, da bi popisi kompanija s lošim ili vrlo lošim rezultatima bili mjerodavni, potrebno je izmijeniti mjerila koja se upotrebljavaju za sastavljanje tih popisa, kako bi se objava usredotočila na kompanije s najlošijim rezultatima. Time se ne bi trebao promijeniti izračun rezultata kompanije za profil rizičnosti broda.

               (6)

               Za uvrštavanje na popis kompanija s lošim ili vrlo lošim rezultatima, kompanija bi trebala dokazati loše rezultate neprekidno u razdoblju od posljednjih 36 mjeseci prije objave. Redovito loši rezultati u tako dugom razdoblju pokazuju nespremnost ili nesposobnost kompanije da poboljša rezultate. Budući da se objava na popisima temelji na obradi podataka koji se odnose na rezultate kompanije u razdoblju od 36 mjeseci, trebalo bi osigurati dovoljno vremena prije prve objave, kako bi se u bazi podataka THETIS prikupilo dovoljno podataka koje su države članice prijavile u skladu s Direktivom 2009/16/EZ.

               (7)

               Kompanije koje se navode u popisu određuju se isključivo na temelju informacija koje su države članice prenijele i potvrdile u bazi podataka o inspekcijskim pregledima, u skladu s člankom 24. stavkom 3. Direktive 2009/16/EZ. Te informacije uključuju inspekcijske preglede brodova, nedostatke utvrđene tijekom inspekcijskih pregleda, te zadržavanja brodova. One također uključuju podatke o brodu (ime, identifikacijski broj IMO, pozivni znak i zastava) i ime vlasnika ili osobe kao što je upravitelj ili zakupoprimatelj golog broda, koji je preuzeo odgovornost za operacije broda, kao i dužnosti i odgovornosti koje su određene Međunarodnim kodeksom o upravljanju sigurnošću (Kodeks ISM). Na taj način, rezultati kompanije i rezultati brodova za koje je ona odgovorna mogu se automatski pratiti u bazi podataka o inspekcijskim pregledima, a popisi se mogu svakodnevno ažurirati.

               (8)

               Komisiji bi trebalo omogućiti pretraživanje odgovarajućih podataka iz baze podataka o inspekcijskim pregledima, uporabom automatskih funkcija, kako bi odredila kompanije koje će biti uvrštene u popis kompanija s lošim ili vrlo lošim rezultatima.

               (9)

               Metodologija za određivanje matrice rezultata kompanije temelji se na obradi indeksa zadržavanja i indeksa nedostataka kompanije, kako je predviđeno u Prilogu Uredbi (EU) br. 802/2010.

               (10)

               Mjere predviđene ovom Uredbom u skladu su s mišljenjem Odbora za sigurnost na moru i sprečavanje onečišćenja s brodova,

         DONIJELA JE OVU UREDBU:
   Članak 1.
   Članak 3. stavak 2. Uredbe (EU) br. 802/2010 zamjenjuje se sljedećim:

      „2.   EMSA na svojim javnim internetskim stranicama od 1. siječnja 2014. objavljuje i svakodnevno ažurira sljedeće podatke:

                  (a)

                  popis kompanija čiji su rezultati neprekidno u razdoblju od 36 mjeseci bili vrlo loši;

                  (b)

                  popis kompanija čiji su rezultati neprekidno u razdoblju od 36 mjeseci bili loši ili vrlo loši;

                  (c)

                  popis kompanija čiji su rezultati neprekidno u razdoblju od 36 mjeseci bili loši.”

   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 14. prosinca 2012.

            Za Komisiju

            Predsjednik

         José Manuel BARROSO

      (1)  SL L 131, 28.5.2009., str. 57.

      (2)  SL L 241, 14.9.2010., str. 4.


title: Provedbena uredba Komisije (EU) br. 1140/2014 оd 27. listopada 2014. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               28.10.2014

               HR

               Službeni list Europske unije

               L 307/36

         PROVEDBENA UREDBA KOMISIJE (EU) br. 1140/2014
   оd 27. listopada 2014.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 27. listopada 2014.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 157, 15.6.2011., str. 1.

      PRILOG
      Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  AL

                  55,3

                  MA

                  105,2

                  MK

                  84,3

                  ZZ

                  81,6

                  0707 00 05

                  AL

                  59,9

                  MK

                  80,7

                  TR

                  133,3

                  ZZ

                  91,3

                  0709 93 10

                  MA

                  99,6

                  TR

                  108,6

                  ZZ

                  104,1

                  0805 50 10

                  AR

                  78,7

                  TR

                  99,7

                  UY

                  86,1

                  ZA

                  84,3

                  ZZ

                  87,2

                  0806 10 10

                  BR

                  278,9

                  MD

                  39,0

                  PE

                  350,2

                  TR

                  147,0

                  ZZ

                  203,8

                  0808 10 80

                  BR

                  53,3

                  CL

                  86,3

                  CN

                  117,7

                  MD

                  27,7

                  NZ

                  148,8

                  US

                  191,0

                  ZA

                  157,5

                  ZZ

                  111,8

                  0808 30 90

                  CN

                  106,3

                  TR

                  114,2

                  ZZ

                  110,3

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.). Oznakom „ZZ” označava se „drugo podrijetlo”.


title: Provedbena uredba Komisije (EU) br. 646/2012 od 16. srpnja 2012. o propisivanju detaljnih pravila o globama i periodičnim novčanim kaznama u skladu s Uredbom (EZ) br. 216/2008 Europskog parlamenta i Vijeća  Tekst značajan za EGP

text:
               07/Sv. 026

               HR

               Službeni list Europske unije

               44

         32012R0646

               L 187/29

               SLUŽBENI LIST EUROPSKE UNIJE

               16.07.2012.

      PROVEDBENA UREDBA KOMISIJE (EU) br. 646/2012
   od 16. srpnja 2012.
   o propisivanju detaljnih pravila o globama i periodičnim novčanim kaznama u skladu s Uredbom (EZ) br. 216/2008 Europskog parlamenta i Vijeća
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 216/2008 Europskog parlamenta i Vijeća od 20. veljače 2008. o zajedničkim pravilima u području civilnog zrakoplovstva i osnivanju Europske agencije za sigurnost zračnog prometa i stavljanju izvan snage Direktive Vijeća 91/670/EEZ, Uredbe (EZ) br. 1592/2002 i Direktive 2004/36/EZ (1), a posebno njezin članak 25. stavak 3.,
   budući da:

               (1)

               Cilj je Uredbe (EZ) br. 216/2008 uspostaviti i održati visoku jedinstvenu razinu sigurnosti civilnog zrakoplovstva u Europi. Tom se Uredbom predviđaju sredstva za ostvarenje tog cilja i drugih ciljeva u području sigurnosti civilnog zrakoplovstva.

               (2)

               U skladu s Uredbom (EZ) br. 216/2008 Europska agencija za sigurnost zračnog prometa („Agencija”) odgovorna je za certifikaciju određenih proizvoda, osoba i poduzeća. U tim područjima za koje je odgovorna, Agencija mora nadzirati usklađenost tih proizvoda, osoba i poduzeća s važećim zahtjevima, uključujući i odredbe Uredbe (EZ) br. 216/2008 i njezinih provedbenih pravila.

               (3)

               U slučaju kad utvrđeni potencijalni nedostaci nisu riješeni na odgovarajući način tijekom postojeće provedbe nadzora, članak 25. Uredbe (EZ) br. 216/2008 ovlašćuje Komisiju da, na zahtjev Agencije, nositeljima certifikata koje je izdala Agencija odredi globe ili periodične novčane kazne za namjerno ili nemarno kršenje obveze iz Uredbe (EZ) br. 216/2008 ili njezinih provedbenih pravila.

               (4)

               Uvođenjem globa i periodičnih novčanih kazna Komisija trebala bi dobiti dodatni alat s koji bi omogućio raznovrsnije, fleksibilnije i postupno odgovaranje na kršenje pravila, u usporedbi s povlačenjem certifikata koji je izdala Agencija.

               (5)

               Potrebno je odrediti pravila u vezi s postupcima, istragama, povezanim mjerama i izvješćivanjem od strane Agencije te s pravilima pri postupcima odlučivanja, uključujući odredbe o određivanju visine globa i periodičnih novčanih kazna. Potrebno je također odrediti detaljne kriterije za određivanje visine globa ili periodičnih novčanih kazna.

               (6)

               Ta pravila i postupci trebali bi se temeljiti na osiguranju najviših mogućih standarda sigurnosti i zaštite okoliša, na poticanju učinkovita vođenja istraga i faza odlučivanja kao i na potrebi osiguranja pravičnosti i preglednosti postupaka i određivanja globa i periodičnih novčanih kazna.

               (7)

               Odredbe ove Uredbe mogu se učinkovito provesti samo u okviru bliske suradnje između država članica, Komisije i Agencije. Za to je potrebno uspostaviti mehanizme za njihovo međusobno savjetovanje i suradnju da se osigura učinkovito vođenje istraga i postupak odlučivanja u vezi s navodnim kršenjima.

               (8)

               Za svrhe pokretanje i vođenje postupka za utvrđivanje neusklađenosti i određivanje visine globa i periodičnih novčanih kazna, prikladno je da Komisija i Agencija uzmu u obzir postupke protiv istog nositelja certifikata koje su pokrenule ili zaključile države članice ili treće zemlje.

               (9)

               Komisija i Agencija također bi u obzir trebale uzeti sve neriješene postupke koje je Agencija započela ili odluke koje je donijela u vezi s izmjenom, ograničenjem, privremenom obustavom ili opozivom predmetnog certifikata u skladu s Uredbom (EZ) br. 216/2008.

               (10)

               Ne dovodeći u pitanje pravo Unije koje onemogućava uporabu informacija o sigurnosti za utvrđivanje krivnje ili odgovornosti, posebno članak 16. stavak 2. Uredbe (EZ) br. 216/2008, članak 19. stavak 2. Uredbe (EU) br. 996/2010 Europskog parlamenta i Vijeća od 20. listopada 2010. o istragama i sprečavanju nesreća i nezgoda u civilnom zrakoplovstvu i stavljanju izvan snage Direktive 94/56/EZ (2) i članak 7. Direktive 2003/42/EZ Europskog parlamenta i Vijeća od 13. lipnja 2003. o izvješćivanju o događajima povezanima sa sigurnošću u civilnom zrakoplovstvu (3), sva ovlaštenja za nadzor koje pravo Unije dodjeljuje Komisiji ili Agenciji kad je riječ o certifikatima izdanim u skladu s Uredbom (EZ) br. 216/2008 mogu se koristiti tijekom istrage ili tijekom faza odlučivanja pri postupku za utvrđivanje neusklađenosti. Odluka Komisije o određivanju globa ili periodičnih novčanih kazna trebala bi se temeljiti na istrazi Agencije, primjedbama nositelja certifikata koji je u postupku za utvrđivanje neusklađenosti i, kad je primjereno, drugim informacijama podnesenim Agenciji i Komisiji.

               (11)

               Nositelju certifikata primjereno je dati mogućnost da u određenom vremenskom roku dobrovoljno osigura poštivanje Uredbe (EZ) br. 216/2008 i njezinih provedbenih pravila, i u tom slučaju Komisija ne bi trebala nametati globe ili periodične novčane kazne. Ta mogućnost da se dokaže dobrovoljna usklađenost s odredbama ipak bi trebala biti vremenski ograničena.

               (12)

               Odluke o određivanju globa ili periodičnih novčanih kazna trebale bi se temeljiti isključivo na razlozima o kojima je predmetni nositelj certifikata mogao dati svoje primjedbe.

               (13)

               Određene globe ili periodične novčane kazne trebale bi biti učinkovite, razmjerne i odvraćajuće, uzimajući pritom u obzir okolnosti specifičnog slučaja.

               (14)

               Čini se da je primjereno predvidjeti poseban postupak u slučajevima kad Komisija namjerava nositelju certifikata, koji je u postupku za utvrđivanje neusklađenosti, zbog nesuradnje s Komisijom ili Agencijom pri istražnim mjerama ili drugim zahtjevima za informacije, odrediti periodične novčane kazne.

               (15)

               Ovom se Uredbom uvažavaju temeljna prava i uzimaju u obzir načela priznata u Povelji o temeljnim pravima Europske unije, posebno kad je riječ o pravima na obranu i načelu povjerljivosti u skladu s općim pravnim načelima i sudskom praksom Suda Europske unije.

               (16)

               Za potrebe osiguranja pravne sigurnosti i vođenja postupka za utvrđivanje neusklađenosti, potrebno je utvrditi detaljna pravila za računanje rokova i rokova zastare za određivanje i izvršenje globa i periodičnih novčanih kazna.

               (17)

               Odluke o određivanju globa i periodičnih novčanih kazna trebale bi biti izvršive u skladu s člankom 299. Ugovora o funkcioniranju Europske unije i trebao bi ih pregledati Sud Europske unije.

               (18)

               Mjere predviđene ovom Uredbom u skladu su s mišljenjem Odbora osnovanog u skladu s člankom 65. stavkom 1. Uredbe (EZ) br. 216/2008,

         DONIJELA JE OVU UREDBU:
   POGLAVLJE I.

      OPĆE ODREDBE

   Članak 1.
   Predmet i područje primjene
   1.   Ovom se Uredbom utvrđuju detaljna pravila za provedbu Uredbe (EZ) br. 216/2008 o kriterijima za utvrđivanje visine globa ili periodičnih novčanih kazna, istražnih postupaka, povezanih mjera i izvješćivanja, te pravila pri postupcima odlučivanja, uključujući odredbe o pravu na obranu, pristup dokumentaciji, pravnom zastupanju, povjerljivosti, privremenim odredbama te određivanju visine globa i periodičnih novčanih kazna te njihovoj naplati.
   2.   Ova se Uredba primjenjuje za određivanje:

               (a)

               globa osobama i poduzećima kojima je Europska agencija za sigurnost zračnog prometa („Agencija”) izdala certifikat („nositelj certifikata”), u kojem su, bilo namjerno ili nepažnjom, prekršene odredbe Uredbe (EZ) br. 216/2008 ili njezina provedbena pravila i kad su u pitanju interesi Unije;

               (b)

               periodičnih novčanih kazna nositeljima certifikata iz točke (a) da ih se primora da ispunjavaju odredbe Uredbe (EZ) br. 216/2008 ili njezinih provedbenih pravila.

         POGLAVLJE II.

      POSTUPAK ZA UTVRĐIVANJE NEUSKLAĐENOSTI

      ODJELJAK 1.

         Istraga

   Članak 2.
   Postupak za utvrđivanje neusklađenosti
   1.   Postupak za utvrđivanje neusklađenosti propisan ovim poglavljem obuhvaća sve upravne faze istrage mogućih kršenja Uredbe (EZ) br. 216/2008 ili njezinih provedbenih pravila.
   2.   Agencija može pokrenuti postupak za utvrđivanje neusklađenosti na vlastitu inicijativu ili na zahtjev Komisije ili države članice.
   3.   Kad pokretanje postupka za utvrđivanje neusklađenosti slijedi nakon zahtjeva Komisije ili države članice, Agencija obavješćuje Komisiju ili državu članicu o tijeku zahtjeva.
   Članak 3.
   Zahtjevi za informacije
   1.   Za potrebe pokretanja i vođenja postupka za utvrđivanje neusklađenosti, Agencija može koristiti sve informacije koje dobije primjenom ovlaštenja za nadzor koje joj je dodijelilo pravo Unije u vezi s certifikatima izdanim u skladu s Uredbom (EZ) br. 216/2008. Ta ovlaštenja ne dovode u pitanje pravo Unije koje onemogućuje uporabu informacija za potrebe utvrđivanja krivnje ili odgovornosti.
   2.   Prije pokretanja postupka za utvrđivanje neusklađenosti, Agencija može od predmetnog nositelja certifikata zatražiti informacije koje se odnose na navodno kršenje.
   Agencija navodi svrhu zahtjeva i činjenicu da je zahtjev u skladu s ovom Uredbom i određuje rok za podnošenje informacija.
   Članak 4.
   Obavijest
   1.   Agencija dostavlja pisanu obavijest o pokretanju postupka za utvrđivanje neusklađenosti nositelju certifikata, Komisiji i nacionalnim tijelima za zrakoplovstvo države članice ili država članica ili treće zemlje ili zemalja u kojima nositelj certifikata ima glavno mjesto poslovanja i u kojima se dogodio prekršaj i, kad je to prikladno, aeronautičkim tijelima trećih zemalja i međunarodnih organizacija nadležnih za pitanja koje obuhvaća ova Uredba.
   2.   Ova obavijest:

               (a)

               navodi tvrdnje protiv nositelja certifikata, te navodi navodno prekršene odredbe Uredbe (EZ) br. 216/2008 ili njezinih provedbenih pravila i dokaze na kojima se te tvrdnje temelje; i

               (b)

               obavješćuje nositelja certifikata da se može odrediti globa ili periodična novčana kazna.

         Članak 5.
   Istrage
   1.   Nakon pokretanja istrage, Agencija pojašnjava činjenice i tvrdnje.
   2.   Agencija može od nositelja certifikata zatražiti da pruži pisana ili usmena objašnjenja ili pojedinosti ili dokumente.
   Zahtjev se nositelju certifikata upućuje u pisanom obliku. Agencija navodi pravni temelj i svrhu zahtjeva, postavlja rok u kojem se podaci trebaju dostaviti te obavješćuje nositelja certifikata o periodičnim novčanim kaznama predviđenim člankom 16. stavkom 1. točkama (a) i (b) za neispunjavanje zahtjeva ili za podnošenje netočnih ili obmanjujućih podataka.
   3.   Agencija može zahtijevati da nacionalna tijela za zrakoplovstvo surađuju u istrazi i, posebno, osiguraju podatke koji se odnose na navodno kršenje.
   U zahtjevu se navodi pravni temelj i svrha zahtjeva, postavlja rok za podnošenje odgovora ili provođenje istražne mjere.
   4.   Agencija može od fizičke ili pravne osobe ili od aeronautičkih tijela trećih zemalja zatražiti da pruže informacije koje se odnose na navodno kršenje.
   U zahtjevu se navodi pravni temelj i svrha zahtjeva i postavlja rok za dostavu podataka.
   Članak 6.
   Dobrovoljno ispunjavanje odredaba
   1.   Istodobno s obavijesti o pokretanju postupka za utvrđivanje neusklađenosti ili naknadno, Agencija određuje rok u kojem nositelj certifikata može u pisanom obliku navesti da je dobrovoljno ispunio ili, ako je prikladno, da namjerava dobrovoljno ispuniti prekršene odredbe. U slučaju dobrovoljnog ispunjavanja odredaba od strane nositelja certifikata u roku koji je postavila Agencija, Agencija odlučuje zaključiti pokrenuti postupak za utvrđivanje neusklađenosti.
   Agencija nije dužna uzeti u obzir odgovore koje zaprimi nakon isteka tog roka.
   2.   Rok predviđen u stavku 1. ni u kojem slučaju ne smije biti kasniji od datuma u kojem Agencija podnosi obavijest o utvrđenim činjenicama iz članka 7.
   Članak 7.
   Obavijest o utvrđenim činjenicama
   1.   Kad Agencija utvrdi činjenice i ocijeni da postoje razlozi za nastavak postupka za utvrđivanje neusklađenosti, predmetnom nositelju certifikata u pisanom obliku podnosi obavijest o utvrđenim činjenicama. Obavijest o utvrđenim činjenicama sadrži:

               (a)

               pritužbe protiv nositelja certifikata uz navođenje odredaba Uredbe (EZ) br. 216/2008 ili njezinih provedbenih pravila koja su navodno prekršena i dokaze na kojima se pritužbe temelje;

               (b)

               informacije da se može odrediti globa ili periodična novčana kazna.

         2.   Uz obavijest utvrđenim činjenicama, Agencija poziva nositelja certifikata da podnese pisane primjedbe. To čini pisanim putem i navodi rok za dostavu tih primjedaba.
   Članak 8.
   Usmeno saslušanje
   1.   Kad nositelj certifikata to zahtijeva, Agencija mu daje mogućnost da svoje tvrdnje pojasni na usmenom saslušanju.
   2.   Kad je to potrebno, Agencija može pozvati nacionalna tijela za zrakoplovstvo ili koje druge osobe da sudjeluju u usmenom saslušanju.
   3.   Usmeno saslušanje nije javno. Svaka osoba može biti saslušana odvojeno ili u prisutnosti drugih pozvanih osoba, pri čemu se u obzir uzima pravni interes nositelja certifikata i drugih osoba u zaštiti njihovih poslovnih tajna i drugih povjerljivih informacija.
   Članak 9.
   Rokovi
   Za potrebe osiguranja pravne sigurnosti u vođenju istražnog postupka, Agencija propisuje detaljna pravila za određivanje rokova.
   Članak 10.
   Izvješće
   1.   Agencija Komisiji, državama članicama i nositelju certifikata podnosi izvješće koje sadrži sažetak nalaza u svjetlu istrage koja je provedena u skladu s ovim odjeljkom. Agencija također Komisiji podnosi i dokumentaciju o istrazi.
   2.   Kad se u izvješću Agencije zaključuje da je nositelj certifikata prekršio odredbe Uredbe (EZ) br. 216/2008 ili njezinih provedbenih pravila, izvješće sadrži i:

               (a)

               procjenu okolnosti slučaja u skladu s kriterijima iz članka 15. ove Uredbe;

               (b)

               zahtjev Komisiji da odredi globu ili periodičnu novčanu kaznu;

               (c)

               obrazložen prijedlog koji sadrži visinu globe ili periodične novčane kazne.

         3.   Agencija svoje izvješće donosi najkasnije [12 mjeseci] nakon obavijesti o pokretanju postupka za utvrđivanje neusklađenosti u skladu s člankom 4. ili [6 mjeseci] nakon obavijesti Komisije o vraćanju dokumentacije u skladu s člankom 12.

      ODJELJAK 2.

         Donošenje odluka

   Članak 11.
   Zahtjevi za informacije
   1.   Kad Komisija nakon zahtjeva Agencije u skladu s člankom 10. stavkom 2. točkom (b), odluči nastaviti postupak za utvrđivanje neusklađenosti, može od nositelja certifikata zahtijevati pisana ili usmena objašnjenja ili pojedinosti ili dokumente. U tom slučaju Komisija obavješćuje nositelja certifikata o periodičnim novčanim kaznama predviđenim u članku 16. stavku 1. točkama (c) i (d) u slučaju neispunjavanja zahtjeva ili podnošenja netočnih ili obmanjujućih podataka.
   Komisija može od Agencije, nacionalnih tijela za zrakoplovstvo ili koje druge fizičke ili pravne osobe također zahtijevati da dostave podatke koji se odnose na navodno kršenje
   2.   Komisija osigurava da nositelj certifikata podnese pisano objašnjenje ili pojedinosti ili dokumente u potporu svom predmetu. Nositelji certifikata mogu zahtijevati usmeno saslušanje, ali Komisija ima pravo pristati na takav zahtjev samo ako to smatra potrebnim.
   Članak 12.
   Novo razdoblje istrage
   Kad Komisija uzima u obzir izvješće Agencije, primjedbe nositelja certifikata na temelju tog izvješća, i druge važne informacije, može smatrati da su potrebne i dodatne informacije. U tom slučaju može vratiti dokumentaciju Agenciji. Komisija Agenciji jasno navodi činjenice koje Agencija treba dalje istražiti i, ako je prikladno, predlaže u tom smislu moguće istražne mjere, kako je predviđeno Uredbom (EZ) br. 216/2008. Odjeljak 1. poglavlja II. ove Uredbe primjenjuje se na vođenje novog razdoblja istrage.

      ODJELJAK 3.

         Odluke o globama i periodičnim novčanim kaznama

   Članak 13.
   Globe i periodične novčane kazne i najviši iznosi
   1.   Kad Komisija nakon odlučivanja iz odjeljka 2. utvrdi da je nositelj certifikata namjerno ili iz nemara kršio odredbe Uredbe (EZ) br. 216/2008 ili njezinih provedbenih pravila, može donijeti odluku o određivanju globe koja ne smije prelaziti 4 % godišnjeg prihoda ili prometa nositelja certifikata u prethodnoj poslovnoj godini.
   2.   Kad nositelj certifikata nije prestao s kršenjem u trenutku donošenja odluke iz stavka 1. Komisija u toj odluci može odrediti periodične novčane kazne po danu koje ne prelaze 2,5 % prosječnog dnevnog prihoda ili prometa nositelja certifikata u prethodnoj poslovnoj godini.
   Te periodične novčane kazne mogu se odrediti za razdoblje koje traje od datuma obavijesti o odluci do dana prestanka kršenja.
   3.   Za potrebe stavaka 1. i 2. prethodna poslovna godina odnosi se na poslovnu godinu prije datuma odluke iz stavka 1.
   4.   Globe i periodične novčane kazne upravne su prirode.
   5.   Odluka o određivanu globa i periodičnih novčanih kazna je izvršiva.
   Članak 14.
   Sadržaj odluka
   1.   Odluka predviđena u članku 13. temelji se isključivo na razlozima na temelju kojih je nositelj certifikata mogao Komisiji dostaviti svoje primjedbe.
   2.   Komisija obavješćuje nositelja certifikata o raspoloživim pravnim lijekovima.
   3.   Komisija obavješćuje države članice i Agenciju o donošenju navedene odluke.
   4.   Komisija pri objavi pojedinosti o svojoj odluci i obavješćivanju država članica, uzima u obzir pravni interes nositelja certifikata i drugih osoba u vezi sa zaštitom njihovih poslovnih tajni.
   Članak 15.
   Kriteriji prema kojima se uređuju primjena i visina globa i periodičnih novčanih kazna
   1.   Pri odlučivanju o određivanju kazni i periodičnih novčanih kazni te određivanju njihove visine, Komisija se rukovodi načelima učinkovitosti, razmjernosti i odvraćanja.
   2.   U svakom slučaju Komisija, kad je to važno, uzima u obzir sljedeće okolnosti:

               (a)

               ozbiljnost i učinke kršenja, a posebno posljedice i utjecaj takva kršenja na sigurnost i okoliš;

               (b)

               s jedne strane, stupanj revnosti i spremnosti nositelja certifikata za suradnju pri otkrivanju kršenja i primjeni korektivnih mjera, ili tijekom postupka za utvrđivanje neusklađenosti ili, s druge strane, svako ometanje od strane nositelja certifikata pri otkrivanju kršenja i vođenja postupka za utvrđivanje neusklađenosti ili svako neispunjavanje zahtjeva Agencije, Komisije ili nacionalnog tijela za zrakoplovstvo u primjeni ove Uredbe od strane nositelja certifikata;

               (c)

               s jedne strane dobru vjeru nositelja certifikata u tumačenju i ispunjavanju obveza povezanih s nositeljima certifikata u skladu s Uredbom (EZ) br. 216/2008 ili njezinim provedbenim pravilima, s druge strane, sve dokaze o namjernoj prijevari od strane nositelja certifikata;

               (d)

               promet iz predmetnog slučaja i ekonomske mogućnosti predmetnog nositelja certifikata;

               (e)

               potrebu donošenja privremenih ili žurnih mjera;

               (f)

               ponavljanje, učestalost ili trajanje kršenja od strane nositelja certifikata;

               (g)

               prijašnje sankcije, uključujući (novčane) kazne, određene istom nositelju certifikata.

         3.   Pri određivanju visine globe ili periodične novčane kazne, Komisija uzima u obzir izvršne mjere koje su već uvedene u vezi s nositeljem certifikata na nacionalnoj razini ili od strane Agencije i koje se temelje na istim pravnim razlozima i istim činjenicama.

      ODJELJAK 4.

         Nesuradnja

   Članak 16.
   Periodične novčane kazne za nesuradnju
   1.   Komisija na zahtjev Agencije ili na vlastitu inicijativu može odlukom odrediti nositeljima certifikata periodične novčane kazne po danu, koje ne smiju prelaziti [0,5] % prosječnog dnevnog prihoda ili prometa nositelja certifikata u prethodnoj poslovnoj godini kad namjerno ili iz nemara:

               (a)

               ne ispunjavaju istražnu mjeru donesenu u skladu s člankom 5.;

               (b)

               daju netočne ili obmanjujuće informacije kao odgovor na istražnu mjeru donesenu u skladu s člankom 5.;

               (c)

               ne ispunjavaju zahtjev za informacije u skladu s člankom 11.;

               (d)

               daju netočne ili obmanjujuće informacije kao odgovor na zahtjev za informacije u skladu s člankom 11.

         Periodične novčane kazne mogu se odrediti za razdoblje koje traje od datuma obavijesti te odluke do prestanka nesuradnje.
   2.   Za potrebe stavka 1. prethodna poslovna godina odnosi se na poslovnu godinu koja prethodi datumu odluke iz stavka 1.
   Članak 17.
   Postupak
   Kad Komisija namjerava donijeti odluku iz članka 16. stavka 1., o tom najprije pisanim putem obavješćuje nositelja certifikata, i postavlja rok u kojem nositelj certifikata može Komisiji dostaviti primjedbe.
   Komisija nije obvezna uzeti u obzir pisane primjedbe koje zaprimi nakon isteka tog roka.
   Članak 18.
   Komplementarnost postupaka
   Za potrebe pokretanja i vođenja postupka za utvrđivanje neusklađenosti, Komisija i Agencija uzimaju u obzir:

               (a)

               sve postupke za utvrđivanje neusklađenosti koje je država članica ili treća zemlja već pokrenula ili zaključila protiv istog nositelja certifikata, koje se temelje na istim pravnim razlozima i istim činjenicama; i

               (b)

               sve postupke koje je Agencija s namjerom izmjene, ograničenja, obustave ili ukidanja pokrenula protiv istog nositelja certifikata na temelju Uredbe (EZ) br. 216/2008 i na temelju istih pravnih razloga i istih činjenica.

      ODJELJAK 5.

   Članak 19.
   Povrat globa i periodičnih novčanih kazni
   Komisija nastavlja povratom globa i periodičnih novčanih kazna utvrđivanjem naloga za povrat sredstava i izdavanjem opomene o dugovanju naslovljene na predmetnog nositelja certifikata u skladu s Uredbom Vijeća (EZ, Euratom) br. 1605/2002 (4) i Uredbom Komisije (EZ, Euratom) br. 2342/2002 (5).
   POGLAVLJE III.

      UVID U SPIS, PRAVNO ZASTUPANJE, POVJERLJIVOST I PRIVREMENE ODREDBE

      ODJELJAK 1.

         Pravo na obranu

   Članak 20.
   Uvid u spis
   1.   Nakon obavijesti iz članka 4. nositelj certifikata ima pravo da na zahtjev dobije pristup dokumentaciji i drugim materijalima koje su prikupile Komisija i Agencija i koji služi kao dokaz navodnog kršenja.
   2.   Dokumenti pribavljeni pristupom dokumentaciji upotrebljavaju se samo za potrebe sudskog ili upravnog postupka za primjenu ove Uredbe.
   Članak 21.
   Pravno zastupanje
   Nositelj certifikata tijekom postupka za utvrđivanje neusklađenosti ima pravo na pravno zastupanje.
   Članak 22.
   Povjerljivost, profesionalna tajna i pravo na šutnju
   1.   Ne dovodeći u pitanje razmjenu i uporabu informacija predviđenih u članku 5. stavku 3. i članku 11. stavku 1., postupak za utvrđivanje neusklađenosti vodi se podložno načelima povjerljivosti i profesionalne tajne.
   Komisija, Agencija i nacionalna tijela za zrakoplovstvo, kad sudjeluju na temelju članka 5. stavka 3. i članka 11. stavka 1., njihovi dužnosnici i druge osobe koje rade pod njihovim nadzorom, ne otkrivaju informacije stečene ili razmijenjene na temelju ove Uredbe i koje su obuhvaćene obvezom povjerljivosti i profesionalne tajne.
   2.   Ne dovodeći u pitanje pravo uvida u spis, nositelj certifikata nema pristup poslovnim tajnama, povjerljivim informacijama ili internim dokumentima Komisije ili Agencije.
   3.   Svaka osoba koja dostavi primjedbe ili daje informacije na temelju ove Uredbe, jasno označuje svaki materijal za koji se smatra da je povjerljiv, navodi razloge i podnosi posebnu verziju koja nije povjerljiva do datuma koji odredi Komisija ili Agencija. Ako to ne učini, Komisija može pretpostaviti da podnesene primjedbe ili informacije ne sadrže povjerljive informacije.
   4.   Nositelj certifikata ima pravo na šutnju u slučaju kad bi bio prisiljen dati odgovore kojima priznaje postojanje kršenja.

      ODJELJAK 2.

         Privremene odredbe

   Članak 23.
   Primjena rokova
   1.   Rokovi propisani ovom Uredbom traju od sljedećeg dana od dana zaprimanja obavijesti ili njezina osobnog uručenja.
   Kad se od nositelja certifikata zahtijeva da podnese primjedbe ili informacije u određenom roku, dovoljno je ako se podnesak pošalje preporučenom poštom prije isteka tog roka.
   2.   Ako rok istječe u subotu, nedjelju ili državni praznik, produljuje se do kraja sljedećega radnog dana.
   3.   Pri određivanju rokova predviđenih ovom Uredbom, Komisija i Agencija, ovisno o slučaju, uzimaju u obzir vrijeme potrebno za pripremu podnošenja i žurnost predmeta.
   4.   Kad je to prikladno i nakon obrazloženog zahtjeva koji je napravljen prije isteka prvotnog roka, rok se može produljiti.
   Članak 24.
   Rokovi zastare na određivanje globa i periodičnih novčanih kazna
   1.   Pravo Komisije da donosi odluku o određivanju globa i periodičnih novčanih kazna u skladu s člankom 13. ističe nakon pet godina.
   U slučaju periodičnih novčanih kazna predviđenih u članku 16., pravo Komisije da donosi odluku o takvoj kazni ističe nakon tri godine.
   Vrijeme počinje teći od dana kad je kršenje počinjeno. Međutim, u slučaju trajnog i ponovljenog kršenja, vrijeme započinje teći na dan na koji kršenje prestaje.
   2.   Svaka mjera koju donese Komisija ili Agencija za potrebe istrage ili postupka za utvrđivanje neusklađenosti prekida razdoblje zastare predviđeno u stavku 1. Prekid roka zastare započinje na dan kad je nositelj certifikata obaviješten o mjeri.
   3.   Nakon svakog prekida rok zastare započinje teći iznova. Međutim, rok zastare ne smije biti dulji od dvostrukoga prvotnog roka zastare, osim kad se zastara privremeno obustavlja na temelju stavka 4. U tom slučaju, rok zastare produljuje se za razdoblje za koje je zastara bila privremeno obustavljena.
   4.   Rok zastare za određivanje periodičnih novčanih kazna privremeno se obustavlja, dok je odluka Komisije u postupku pred Sudom Europske unije.
   Članak 25.
   Rokovi zastare za naplaćivanje globa i periodičnih novčanih kazni
   1.   Pravo za početak postupka naplate prestaje jednu godinu nakon što je odluka u skladu s člankom 13. ili 16. postala pravomoćna.
   2.   Rok zastare za naplatu globa i periodičnih novčanih kazna prekida se svakom mjerom Komisije, ili države članice na zahtjev Komisije, čija je namjera izvršiti naplatu globa ili periodičnih novčanih kazna.
   3.   Nakon svakog prekida rok započinje teći iznova.
   4.   Rok zastare za naplaćivanje globa i periodičnih novčanih kazna privremeno se obustavlja dok:

               (a)

               traje dopušteno vrijeme za plaćanje;

               (b)

               je privremeno obustavljeno izvršenje naplate na temelju odluke Suda Europske unije.

         POGLAVLJE IV.

      ZAVRŠNE ODREDBE

   Članak 26.
   Primjena
   U slučaju kršenja koje je započelo prije stupanja na snagu ove Uredbe, ona se primjenjuje na dio kršenja koje se događa nakon tog datuma.
   Članak 27.
   Stupanje na snagu
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 16. srpnja 2012.

            Za Komisiju

            Predsjednik

         José Manuel BARROSO

      (1)  SL L 79, 13.3.2008., str. 1.

      (2)  SL L 295, 12.11.2010., str. 35.

      (3)  SL L 167, 4.7.2003., str. 23.

      (4)  SL L 248, 16.9.2002., str. 1.

      (5)  SL L 357, 31.12.2002., str. 1.


title: Provedbena uredba Komisije (EU) br. 1205/2014 оd 7. studenoga 2014. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               8.11.2014

               HR

               Službeni list Europske unije

               L 325/11

         PROVEDBENA UREDBA KOMISIJE (EU) br. 1205/2014
   оd 7. studenoga 2014.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 7. studenoga 2014.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 157, 15.6.2011., str. 1.

      PRILOG
      Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  AL

                  66,6

                  MA

                  83,4

                  MK

                  65,0

                  ZZ

                  71,7

                  0707 00 05

                  AL

                  79,4

                  JO

                  194,1

                  MK

                  74,3

                  TR

                  126,7

                  ZZ

                  118,6

                  0709 93 10

                  MA

                  61,1

                  TR

                  136,9

                  ZZ

                  99,0

                  0805 20 10

                  MA

                  125,8

                  TR

                  61,9

                  ZZ

                  93,9

                  0805 20 30, 0805 20 50, 0805 20 70, 0805 20 90

                  MK

                  74,3

                  TR

                  65,8

                  ZZ

                  70,1

                  0805 50 10

                  AR

                  78,7

                  MA

                  52,7

                  TR

                  91,2

                  ZZ

                  74,2

                  0806 10 10

                  BR

                  277,0

                  LB

                  284,9

                  PE

                  229,1

                  TR

                  146,8

                  US

                  303,6

                  ZA

                  133,6

                  ZZ

                  229,2

                  0808 10 80

                  AR

                  153,3

                  BA

                  46,1

                  BR

                  53,5

                  CA

                  136,0

                  CL

                  92,0

                  CN

                  68,5

                  NZ

                  141,9

                  US

                  193,3

                  ZA

                  164,7

                  ZZ

                  116,6

                  0808 30 90

                  CN

                  85,5

                  ZA

                  57,4

                  ZZ

                  71,5

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.). Oznakom „ZZ” označava se „drugo podrijetlo”.